**Kære pædagoger, lærere, forældre og andre interesserede**

**Hvad børn ikke ved – får de ondt af**

***Kom til et spændende foredrag med Per Bøge***

**Arrangeret i samarbejde med Daginstitutionernes Landsorganisation (Region Sjælland)**

Per Bøge har i mange år arbejdet på at nedbryde tabuet omkring døden ved at ruste voksne til at hjælpe børn, der har mistet. I flere år har han bl.a. arbejdet på projektet ‘OmSorg’, der indeholder pædagogisk materiale og sorggrupper for børn. Ved hjælp af en række manualer og handleplaner støtter projektet voksne til at kunne hjælpe børn i sorg, i forbindelse med enten en forælders eller søskendes sygdom eller død.

**Mandag den 8/5-17 kl. 18:30 til 21:30 Vestergade 10, 4600 Køge**

**Onsdag den 14/6-17 kl. 18:30 til 21:30 Grønnegades Kasserne**

 **(lokale 117) 4700 Næstved**

**Per Bøge udtaler:**

*Man fejler ikke noget fordi man er ked af det.*

 *Sorg er ikke en sygdom, men derimod et ualmindeligt barskt livsvilkår, som kan ramme børn, når vi mindst venter det. Enten fordi barnet selv bliver ramt af en livstruende sygdom eller fordi en af barnets nære pårørende bliver syg eller dør.*

*I den kærligste mening vælger mange voksne tavsheden i stedet for at tale med barnet. Desværre medfører tavsheden alt for tit, at børn oplever det som skræmmende ensomt at miste en de elsker.*

*Den tavshed der kommer til at herske omkring alt det forfærdelige, kan have katastrofale følger for barnets evne til at udvikle sig alderssvarende, indlæringsmæssigt og socialt. De uger eller måneder der går fra den akutte ændring til at skole eller institution reagerer - ikke på barnets ændrede livsvilkår, men på barnets ændrede adfærd - kan have livslange konsekvenser for barnet i form af traumer, skyldfølelse, mindreværd, tabt indlæringsevne, manglende social kapacitet, o.s.v.*

*Forudsætningen for at barnet på trods af de traumatiske tilstande magter at klare sig alderssvarende i forhold til adfærd, indlæring og kammerater, er at de voksne omkring barnet er rustede til at hjælpe barnet. Her er især lærere og pædagoger centrale nøglepersoner.*

 *Al viden på området peger på at hurtig og præcis information om dødsfaldet eller sygdommens art og konsekvenser for familien, hurtigst muligt bør kommunikeres til skole og institution.*

*Nøglen til at magte dette arbejde er en gang for alle at gøre op med den del af vores opdragelse, der lærte os at tavshed er guld.*

*Sorg er ikke en sygdom, men derimod et ualmindelig barskt livsvilkår. Men netop fordi det er et livsvilkår, er det en opgave vi alle, med sproget som vigtigste redskab, kan være med til at påvirke. Hvis vi erkender at TALE ER GULD, kan vi være med til at hjælpe barnet videre i livet på trods af de ar på sjælen, en stor sorg påfører barnet.*

***For at hjælpe et barn i sorg kræves ikke at du er overmenneske, blot at du er medmenneske***

På næste side er der en tilmeldingsblanket til dette interessante og lærerige foredrag – skynd Jer at blive tilmeldt. ***Prisen er kr. 295,- pr. person.***

Prisen er inkl. kildevand, lidt salt og lidt sødt ☺

Med venlig hilsen

Kitt Rasmussen (sekretær og kasserer for DLO Region Sjælland))

Tilmelding til DLO foredrag med Per Bøge

Dato: **\_\_\_\_\_\_\_\_\_\_**

**Tilmelding er bindende**

**Bank konto Nordea reg. 2362 konto 3483 990 811**

**Der kan også benyttes mobile pay til nedenstående tlf.nr.**

**Privat person (navn) : \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mobil nr. : \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Institutionens navn :** **\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Institutionens adresse :** **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Institutionens tlf. nr. :** **\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontaktperson : \_\_\_\_\_\_\_\_\_\_\_\_\_\_\_\_\_\_\_\_\_\_\_**

**EAN nr.: \_\_\_\_\_\_\_\_\_\_\_\_\_\_\_ (hvis der skal fremsendes elektronisk faktura)**

**Antal deltagere:** **\_\_\_\_\_\_\_\_**

**Medlem af DLO** 

Kitt Rasmussen

Stormøllevej 3

4600 Køge

Mobil: 22 62 81 09

e-mail: kitt.rasmussen@mail.dk